Carolus Papulias

Carolus Papulias (Graece: Κάρολος Παπούλιας, natus 4 Iunii 1929 Ioanninis; mortuus 26 Decembris 2021) vir publicus Graecus fuit.

 Iuventus et munus 
Inter secundum bellum mundanum cum comitibus contra exercitum Germanicum contendit, qui Graeciam expugnaverat. Postquam Graeci libertatem iterum adepti sunt, Papoulias Athenis et Mediolani iurisprudentiae studuit. Inter dictaturam militarem ab anno 1967 ad 1974 in Germaniam in exilium fugit. Hic Coloniae studere perrexit et doctor iurisprudentiae promotus est. Libertate restituta anno 1974 in patriam rediit.

 Cursus honorum 
Cum aliis motum socialisticum Panhellenicum condidit. Ab anno 1977 legatus ad parlamentum Graeciae erat et ab anno 1985 ad 1989 atque ab 1993 ad 1996 minister rerum exterarum erat. Anno 2005 praeses Graeciae electus est atque anno 2009 iterum mandatum accepit.

 Nexus externi 
 Biographia Papuliae in pagina praesidis Graeciae 

Categoria:Alumni Universitatis Athenarum
Categoria:Alumni Universitatis Coloniensis
Categoria:Iuris consulti
Categoria:Ministri rerum externarum Graeciae
Categoria:Praesides Graeciae
Categoria:Alumni Universitatis Mediolanensis